Как да се борим с излишните килограми? | Hubavica.net
Как да се борим с излишните килограми?
юли 14, 2014 Hubavica Диети 0
За съжаление, натрупаните излишни килограми, по-трудно се свалят, отколкото се качват. Борбата с тях трябва да бъде ежедневна, иначе лесно няма да се отървем от тях. В стремежът си да отслабнем, търсим и се доверяваме на какви ли не диети и режими, изпитани и не толкова изпитани. Забравяме обаче основното, че тялото ни е една машина и ако тя заработи както трябва, тогава тя самата ще стопи килограмите, които загрозяват нашата фигура. За да дебелее, значи някоя част от тялото ни, не работи така, както трябва. Изключваме случаите, когато страдаме от някаква болест, която може да доведе до този ефект. В случаите, когато не страдаме от някакво заболяване, причините за дебелеенето трябва да я търсим в количеството приети калории, проблеми с храносмилането и липсата на физическа активност. До тук добре! Определихме основните елементи на които да обърнем внимание.
Нека не прекаляваме с мазната храна. Трябва да изключим от менюто си всички сладки, соленки и други от този род. Захарта и солта трябва значително да се намалят. Нека се храним балансирано през целия ден и да не преяждаме. По-добре е да станем леко гладни от масата, отколкото преяли. Нека си изградим хранителна култура и да внимаваме какво вкарваме в стомаха си, все пак той не е кошче за отпадъци. Вечер не яжте хляб, защото това ще затрудни храносмилането. Нека хапваме повече салати от плодове и зеленчуци.
Водата има съществена роля в процеса на храносмилането и прочистването на организма. Червата имат нужда от вода за да работят нормално. Ако перисталтиката работи както трябва, тогава няма да имаме проблеми от рода на запек,тежест в стомаха и др. Водата ще извежда от организма излишната сол и няма да се стига до задържане на вода от тялото. Така ще си спестим излишната подпухналост на тялото и ще предотвратим появата на водния целулит.
Физическите упражнения са много важни за поддържане на теглото в норма. Всеки ден трябва да отделяме поне 30 минути за да натоварим тялото физически. Това е перфектно средство за борба с излишните килограми и със стреса. Чрез физическата активност ще поддържаме калорийния баланс в норма и няма да дебелеем.
борба с килограмите, диети, как да отслабна, отслабване, хранителен режим
Торта с бисквити и домашен крем Кога бенките стават опасни?